آمریکا پرزیدنتی باراک اوبامانین تشکیل ائتدیگی قاچقین ذیروه‌سینده 50-یه یاخین اؤلکه 360 مین قاچقینی قبول ائدجگینه دایر سوز وئردیلر.
اؤلکه‌لر مالیه یاردیمینی آرتیرا‌جاق‌لارینا دایر ده سؤز وئریب‌لر.
ب.م.ت-نین ذیروه‌سیندن بیر گون سونرا کئچیریلن ایجلاسدا دؤولت باشچی‌سی رجب طیب اردوغان دا ایشتیراک ائتدی.
اردوغان ایجلاسدا ائتدیگی چیخیشدا آوروپا اتفاقینی آنکارا ایله قاچقینلارا دایر الده اولونان سازیشه عمل ائتمه‌مکده اتهام ائتدی.
اردوغان تورکیه‌نین قاچقین‌لارا گؤستردیگی یاردیمی بوندان سونرا دا داوام ائتدیرجگینی وورغولایا‌راق دئدی کی، بیز بو ایشین عهده سیندن گلمک اوچون الیمیزدن گلنی یئرینه یئتیرریک. اما آوروپا اتفاقی باشدا اولماقلا اولوسلار آراسی توپلوم بو سویه‌دکی اینسانی بحران قارشی‌سیندا اساس‌سیز بیر موقع اورتاقا قویدو و بونون حسابینی ابدیته قدر وئره بیلمز. " سوریادا 6 ایله یاخین‌دیر داوام ائدن وطنداش محاربه‌سینده بو گونه قدر 600 مین آدام اؤلدورولوب. کورپه لرین، قادین‌لارین، سیویل‌لرین  اؤلدوگو، اؤلدورولدوگو بیر دونیادا هئچ کس گوناه‌سیز قالا بیلمز. اساساً چوخ گئج قالدیغیمیز بو بحرانین قارشی‌سینی آلماق اوچون درحال و قطعیت‌لی شکیلده آددیم‌لار آتمالییق. بو پروبلئمده هر کس برابر عهده‌لیک گؤتورمه‌دیگی تقدیرده قاچقین بحرانی‌نین حلی مومکون اولمایا‌جاق‌دیر" -دئیه دؤولت باشچی‌سی دیله گتیردی.
آمریکا پرزیدنتی باراک اوباما دا قاچقین ایستاتوسوندا اولان 65 میلیون نفرین اؤنملی بیر حیسه‌سی‌نین 10 اؤلکه‌ده اولدوغونو بیل‌دیره‌رک، بون‌لارین باشیندا تورکیه‌نین یئر توتدوغونو سؤیله‌دی.
اؤلکه‌لری سرحدلرینی قاچقین‌لارا آچماغا چاغیران اوباما دئدی کی، بو اینسان‌لارین گئتدیک‌لری اؤلکه‌لره موختلیف قاتقیلاری اولا بیلر. خصوصیله مسلمان قاچقینلاری قبول ائتممک تروریستلرین تزینی گوجلن‌دیره‌جک‌دیر.
بیرلشمیش میللتر باش کاتیبی ده اؤز نؤوبه‌سینده بیلدیردی کی، هئچ بیر اؤلکه بو سویه‌ده جدی پروبلئمین عهده سیندن تک باشینا گله بیلمز. بیرگه حرکت ائتمک لازیم‌دیر.
